### Кога една бобина е изправна?



Независимо от типа на бобината основният параметър при диагностика е съпротивлението на намотките. При първичната намотка съпротивлението е в границите от 0,5
до 3,5 Ома, а за вторичната от 6 до 15 кило Ома. За по-голяма точност това може да се провери в техническата информация за конкретния автомобил.


Измерването се извършва с мултицет или омметър. Ако измереното съпротивление се различава от посоченото, то вероятността бобината да е повредена е голяма.


Трябва да се вземе под внимание, че показателите на отделните **запалителни бобини** са различни като:


* Съпротивление на намотките.
* Продължителност на искрата.
* Енергия на искрата или искрова енергия.
* Ток на искрата или искров ток.
* Индукцията на първичната намотка.


За да се установи има ли отклонения от нормите е необходимо да се знаят техническите характеристики на всяка бобина като се сравнят с измерените стойности.


